**Úlohy 1**

1. Vytvorte nasledovné tabuľky:

|  |  |  |  |  |
| --- | --- | --- | --- | --- |
| **T\_Zakaznici** | | | | |
| **Názov poľa** | **Údajový typ** | **Veľkosť poľa** | **Popis (vlast.)** | **Popis (nepov.)** |
| ZakaznikID | Číslo | Dlhé celé číslo | Zákazník ID | Ident. číslo zák. |
| Meno | Krátky text | 15 |  |  |
| Priezvisko | Krátky text | 15 |  |  |
| Ulica | Krátky text | 18 |  |  |
| CisloDomu | Krátky text | 6 | Číslo domu |  |
| Mesto | Krátky text | 25 |  |  |
| PSC | Krátky text | 6 | PSČ |  |
| Telefon | Krátky text | 16 | Telefón |  |
| E-mail | Hypertextový odkaz |  |  |  |

|  |  |  |  |  |
| --- | --- | --- | --- | --- |
| **T\_Vyrobky** | | | | |
| **Názov poľa** | **Údajový typ** | **Veľkosť poľa** | **Popis (vlast.)** | **Popis (nepov.)** |
| VyrobokID | Číslo | Dlhé celé číslo | Výrobok | Ident. číslo výr. |
| NazovVyrobku | Krátky text | 30 | Názov výrobku |  |
| JednotkovaCena | Mena | Euro | Jednotková cena | Cena za kus výrobku |
| Poznamka | Krátky text | 30 | Poznámka |  |
| Kategoria | Číslo | Dlhé celé číslo | Kategória | Cudzí kľúč tabuľky kategórie |

|  |  |  |  |  |
| --- | --- | --- | --- | --- |
| **T\_Vyrobky\_Kategorie** | | | | |
| **Názov poľa** | **Údajový typ** | **Veľkosť poľa** | **Popis (vlast.)** | **Popis (nepov.)** |
| KategoriaID | Číslo | Dlhé celé číslo | Kategória ID | Ident. číslo kat. |
| NazovKategorie | Krátky text | 18 | Názov Kategórie |  |
| Popis | Krátky text | 50 |  |  |

|  |  |  |  |  |
| --- | --- | --- | --- | --- |
| **T\_Faktury** | | | | |
| **Názov poľa** | **Údajový typ** | **Veľkosť poľa** | **Popis (vlast.)** | **Popis (nepov.)** |
| FakturaID | Číslo | Dlhé celé číslo | Faktúra č. | Ident. číslo fak. |
| DatumVystavenia | Dátum a čas | Dátum (krátky) | Dátum vystavenia |  |
| SplatnostFaktury | Číslo | Dlhé celé číslo | Splatnosť faktúry | Počet dní splatnosti faktúry |
| Uhradena | Áno/Nie |  | Uhradená | Bola faktúra uhradená? |
| Stornovana | Áno/Nie |  | Stornovaná | Bola faktúra stornovaná a vrátená? |
| Zakaznici | Číslo | Dlhé celé číslo | Zákazníci | Cudzí kľúč tabuľky zákazníci |

|  |  |  |  |  |
| --- | --- | --- | --- | --- |
| **T\_Faktury\_Detaily** | | | | |
| **Názov poľa** | **Údajový typ** | **Veľkosť poľa** | **Popis (vlast.)** | **Popis (nepov.)** |
| FakturaDetailyID | Automatické číslo | Dlhé celé číslo | Faktúra detaily ID | Ident. detailu fak. |
| Faktury | Číslo | Dlhé celé číslo | Faktúra ID | Cudzí kľúč tabuľky faktúry |
| Vyrobky | Číslo | Dlhé celé číslo | Výrobky ID | Cudzí kľúč tabuľky výrobky |
| Mnozstvo | Číslo | Dlhé celé číslo | Množstvo | Faktúrované množstvo |
| Zlava | Číslo | Jednoduchá presnosť | Zľava | Zľava na cenu tovarov v percentách |

1. Do tabuľky *T\_Vyrobky* doplňte nové pole, ktoré bude obsahovať prioritu výrobku. Bude obsahovať údaje (1) Vysoká, (2) Normálna, (3) Nízka.
2. Zmeňte v tabuľke *T\_Vyrobky* údajové typy a vlastnosti. Pre pole Priorita zmeňte veľkosť poľa na 14 znakov. Zmeňte predvolenú hodnotu tohto poľa na (2) Normálnu. Názov bude Priorita, Popis Priorita a Popis Priorita tovaru.
3. V tabuľke *T\_Zakaznici* urobte formátové úpravy pre pole ZakaznikID. Zarovnajte na stred, zmeňte veľkosť písma na 12 a tučné. Zmena sa prejaví v celej tabuľke.
4. Otvorte si tabuľku *T\_Zakaznici* v návrhovom zobrazení a urobte nasledovné zmeny. V poli ZakaznikID zadajte do popisu „Identifikačné číslo zákazníka“. Nastavte veľkosť tohto poľa na Dlhé celé číslo a do vlastnosti Popis zadajte Zákazník. Kliknite na pole Meno a zmeňte veľkosť tohto poľa na 18. Zmeňte aj veľkosti ostatných polí: Priezvisko 18, Ulica 25, CisloDomu 8, Mesto 25 a Telefon 14. V poli PSČ nastavte vstupnú masku na tvar *000“ “00*. Nad pole E-mail vložte nové pole nazvané Fax (Krátky text) s veľkosťou poľa 14.
5. Do tabuľky *T\_Zakaznici* pridajte pred pole Meno pole Titul, ktoré bude mať údajový typ Krátky text a veľkosť 8. Upravte toto pole tak, aby bolo vyhľadávacie a aby obsahovalo tieto tituly: Ing., MUDr., RNDr., JUDr., Mgr., Bc. Cez zobrazenie Údajový list pridajte aj titul PhDr. za titul JUDr.
6. V tabuľke *T\_Zakaznici* nastavte hlavný kľúč pre pole ZakaznikID. Automaticky sa nastaví index bez duplicity a vlastnosť povinné na Áno. Rovnako skontrolujte ostatné tabuľky tak, aby bolo pole, ktoré má v názve ID poľom s hlavným kľúčom.
7. V tabuľke *T\_Zakaznici* vytvorte index pre pole Mesto.
8. Otvorte tabuľku *T\_Faktury\_Detaily* v návrhovom zobrazení. Vytvorte index FakturaVyrobok, ktorý bude pozostávať z dvoch polí: Faktury a Vyrobky. Pole Faktury bude mať nastavenú jedinečnosť na Áno.